  Виталий Пронин Пичи Пурга ёросысь Орлой гуртын улӥсьёс но мугорзэс дэмен кыдато. Татын 29-тӥ ползэ ортчизы «Ымусьтон шудонъёс». Шудонъёссэс 2 нунал ӵоже ортчытӥзы. 6-тӥ январе вань калык куасэн бызьылӥз, нош 7-тӥ январе спортъя вожвылъяськонъёсын кужымзэ эскериз.Ӵошатсконэ пыриськыны мылкыд карисьёслэн лыдзы арысь аре йылэ бере, шудонъёссэс 2 нунал ӵоже ортчытӥзы. 6-тӥ январе вань калык куасэн бызьылӥз, нош 7-тӥ январе спортъя вожвылъяськонъёсын кужымзэ эскериз. Гурт калыклы спортэз яратон мылкыд пыӵатэ Удмурт Республикаысь мугорез кыдатон культурая но спортъя дано ужась, Пичи Пурга ёросысь спортъя нылпи школаысь куасэн бызьылонъя тренер Василий Трошкин.- Гуртоослэсь улонзэс шулдыргес карон вылысь нырысь футболэн шудонъя ӵошатскон ортчытыны малпамы, - веранзэ мытӥз Василий Трошкин. - Калыклы со кельшиз, отӥяз бордамы итӥськизы мукет гуртъёсын улӥсьёс но артысь Агрыз ёросысь спортэз яратӥсьёс. Собере куасэн бызьылонъя ӵошатскон ортчытыны малпамы. Отӥяз ужрадмы сяме пыӵаз, калык та ӵошатсконъёсты витьыны кутскиз.Та вие гуртын 160 адями улэ. Бадӟым ужрадлы быдэс гуртэн дасясько. Ӵошатсконъёс ортчытон азьын одно ик дэмен, ог 50-60 адями, утялтӥськыны потало.  Таяз учыре но гуртоос куно пумитаны дасяськиллям. Юртъер азязы лымы мунёос лэсьтылӥзы, куасэн бызьылон интызэс шаръёсын но турлы лентаосын чеберъязы, лыктӥсь куноосты гуртэ пырон капка доразы кырӟаса-вараса, пӧсь чаен пумитазы. Куасэн бызьылыны гинэ 200 пала адями люкаськиз. Арлыдзыя 11 группалы люкемын вал: 7 аресысен 60 аресозь но солэсь бадӟымгес. Пӧлазы вал удмурт дэремен бызьылӥсьёс но.- Шудонъёсамы быдэс шаерысь куноос вуыло, - веранзэ азьланьтэ гуртысь тренер. - Можга, Алнаш, Кез, Балезино, Эгра но мукет ёросъёсысь но Татарстанысь  спортсменъёс дорамы вуылӥзы. Куасэн бызьылыны гинэ 200 пала адями люкаськиз. Арлыдзыя 11 группалы люкемын вал: 7 аресысен 60 аресозь но солэсь бадӟымгес. Пӧлазы вал удмурт дэремен бызьылӥсьёс но. Финишын ваньзэс куноятӥзы ческыт ӝукен но пӧсь чаен.Ужрадлэн 2-тӥ нуналаз футболъя вожвылъяськонэ 10 команда пыриськиз. Гурезьысь тюбинген гинэ но огшоры ӧз нискылалэ, котькудзылэсь дырзэс чаклазы. «Ымусьтон шудонъёсын» 6 вормисе потэмъёсты коньдон кузьымен пусйизы.Орлой гуртын вань пичигес гинэ куас базазы. Лёгем куас сюрессы вылын, оло, быдэс ёросысь спортсменъёс мугорзэс кыдато. Тренер сое ас «Буранэныз» дася. Туннэ нуналлы соослэн вань 1, 2, 2 но ӝыны, 3 но 5 иськемъем куас сюресъёссы. Гуртоослэн туж потэ вылэм югдытӥськись куас сюрес кузя нискыламзы.Валентина Емельянова   